# **Pozvánka na vzdelávací program pre pracovníkov s mládežou v oblasti služieb zamestnanosti**

Nezisková organizácia EPIC sa v kontexte naplnenia svojich programových cieľov sa snaží o prenos austrálskeho modelu služieb zamestnanosti na Slovensko. Vzhľadom na stále alarmujúco vysokú nezamestnanosť a najmä na dlhodobú nezamestnanosť mladých ľudí na Slovensku je systematická zmena nevyhnutná. V rámci projektu „Služby zamestnanosti poskytované mládežníckymi pracovníkmi“ sa účastníci oboznámia s procesom umiestňovania nezamestnaných uchádzačov na otvorený trh práce, s austrálskou skúsenosťou prostredníctvom prípadových štúdií, ale aj s víziou postavenia mládežníckych organizácií v procese poskytovania služieb zamestnanosti.

Vzdelávací program realizujú **Eva Pongrácz** z Katedry sociálneho rozvoja a práce EUBA, **Andrea Haršányová** z organizácie EDUMA a **Michaela Mudroňová** z Neziskovej organizácie EPIC ako aktivitu v rámci projektu "Služby zamestnanosti poskytované mládežníckymi pracovníkmi" Neziskovej organizácie EPIC spolufinancovaného programom Európskej Únie Erasmus+.

# **Komu je program určený?**

Program je určený pre pracovníkov s mládežou, ktorí sa dlhodobo venujú alebo majú ambíciu sa dlhodobo venovať témam súvisiacim s otázkami zamestnanosti a zamestnateľnosti mladých ľudí.

Prostredníctvom realizácie vzdelávacieho programu chce nezisková organizácia EPIC budovať sieť spolupracujúcich pracovníkov s mládežou a mládežníckych organizácií, s ktorými spoločne bude presadzovať zmeny v poskytovaní služieb zamestnanosti.

# **Kedy a kde?**

**13.2.2018 v čase od 9:00 do 15:00**

**Ekonomická Univerzita v Bratislave**

Dolnozemská cesta 1, 852 35 Bratislava

**Účasť na školení je bezplatná, občerstvenie a obed sú hradené z prostriedkov programu Erasmus+ Európskej Únie.**

# **Program:**

09:00 Predstavenie školiteliek a účastníkov

09:30 Austrálsky systém služieb zamestnanosti (M.Mudroňová)

10:00 Podpora zamestnávania mladých ľudí, využívanie AOTP (E.Pongrácz)

10:30 Prestávka

10:45 Zamestnávanie ľudí so zdravotným postihnutím (M.Mudroňová)

11:30 Zamestnávanie sociálne vylúčených mladých ľudí I. (A.Haršányová)

12:15 Obed

13:00 Zamestnávanie sociálne vylúčených mladých ľudí II. (A.Haršányová, M.Mudroňová)

14:00 Sociálne podnikanie ako nástroj na zamestnávanie (E.Pongrácz)

15:00 Záver

**Ako sa prihlásiť?**

V prípade záujmu o účasť na našom školení pošlite, prosím, vyplnený prihlasovací formulár na adresu:

michaela.mudronova@epic-org.eu

**PRIHLASOVACÍ FORMULÁR**

MENO:

PRIEZVISKO:

TELEFÓN:

E-MAIL:

ORGANIZÁCIA:

# **O organizátorovi:**

Nezisková organizácia EPIC pôsobí na Slovensku od roku 2012 a je dcérskou organizáciou EPIC Assist so sídlom v austrálskom Brisbane. EPIC n.o. je členom Americkej obchodnej komory, siete Social InnovationEurope, Sociofóra  a nadväzuje na hodnoty a poslanie svojej materskej organizácie.

Hlavné ciele organizácie:

* + zvyšovať povedomie o zamestnávaní ľudí s najrôznejšími druhmi znevýhodnenia,
  + iniciovať a asistovať pri príprave a realizácii programov zameraných na zvyšovanie zamestnanosti na miestnej úrovni,
  + ovplyvňovať tvorby verejných politík v oblasti zamestnanosti a sociálnej inklúzie marginalizovaných skupín.

Napĺňanie cieľov organizácia realizuje prostredníctvom piatych programov:

* + [Podpora zamestnávania ľudí so zdravotným znevýhodnením](http://epic-org.eu/programy/podpora-zamestnanosti-zdravotne-postihnutych/)
  + Podpora obecných sociálnych podnikov
  + Podpora zamestnávania mladých ľudí
  + Podpora medzinárodnej pracovnej mobility
  + Podpora verejných politík

Nezisková organizácia EPIC je členom Americkej obchodnej komory, Sociofóra, Social Innovation Europe a Aliancie pre mladých.

Viac informácii: www.epic-org.eu.